Trulli 1997-ben debütált a Formula–1-ben a Minardi csapat színeiben, de hét verseny után a Prost csapathoz szerződött, hogy helyettesítse a sérült Olivier Panist. Trulli nagyon ígéretesen indított új csapatánál: a német nagydíjon negyedik lett, Ausztriában vezette a versenyt és a második helyen állt, amikor a motorja felrobbant. Első szezonja végén 3 pont állt a neve mellett és a 15. helyen végzett a világbajnokságban.